El Decret 100/2001, de 3 d'abril, va aprovar els Estatuts de l'Institut Català de les Indústries Culturals, que es publiquen a l'annex.
L'objecte d'aquest Decret és modificar els Estatuts de l'Institut Català de les Indústries Culturals per preveure que la presidència del Consell d'Administració correspon al secretari o a la secretària general de Cultura en comptes del director o directora general de Promoció Cultural, d'acord amb el que disposa l'article 6.1.a) de la Llei 20/2000, de 29 de desembre, de creació de l'Institut Català de les Indústries Culturals, en la redacció donada per l'article 26 de la Llei 7/2004, de 16 de juliol.
Així mateix, es modifica la regulació de les vocalies del Consell General i del Consell d'Administració que representen els departaments de la Generalitat per substituir les denominacions dels departaments per la referència a la matèria que gestionen i que justifica la seva presència a l'òrgan, d'acord amb la Llei 20/2000, de 29 de desembre.
Finalment, s'hi regula una segona convocatòria de les sessions del Consell General i del Consell d'Administració amb un quòrum de constitució inferior al de la primera convocatòria.
Es modifica la lletra b de l'apartat 1 de l'article 6 dels Estatuts de l'Institut Català de les Indústries Culturals, aprovats pel Decret 100/2001, de 3 d'abril, que queda redactat de la manera següent:
"Cinc en representació del Departament competent en matèria de cultura.
"Una en representació del Departament competent en matèria de comerç.
"Dues en representació de les administracions locals, una a proposta de l'Associació Catalana de Municipis i Comarques i l'altra a proposta de la Federació de Municipis de Catalunya.
"Deu en representació de diferents sectors de les indústries culturals, nomenades de la manera següent:
"Una a proposta de l'associació Productors Audiovisuals de Catalunya.
"Una a proposta de la Cambra del Llibre de Catalunya.
"Dues a proposta de la Coordinadora d'Associacions Professionals de les Arts Escèniques de Catalunya.
"Una a proposta del Consell Català de la Música.
"Una a proposta del Gremi de Galeries d'Art de Catalunya.
"Una a proposta d'entitats del sector de la premsa.
"Una a proposta de les empreses de producció de fonogrames.
"Una a proposta dels sindicats i associacions més representatius dels treballadors de les indústries culturals."
Es modifica l'apartat 1 de l'article 7 dels Estatuts de l'Institut Català de les Indústries Culturals, aprovats pel Decret 100/2001, de 3 d'abril, que queda redactat de la manera següent:
"7.1 El Consell d'Administració té la composició següent:
"a) La presidència, que correspon al secretari o a la secretària general de Cultura.
"b) Les vocalies següents, que poden coincidir o no amb les persones que ocupen vocalies al Consell General:
"Quatre en representació del Departament competent en matèria de cultura, una de les quals és el director o la directora de l'Institut.
"Tres en representació dels diversos sectors de les indústries culturals, designades pel Consell General.
"c) La secretaria, amb veu però sense vot, que és la del Consell General."
Es modifica l'apartat 3 de l'article 9 dels Estatuts de l'Institut Català de les Indústries Culturals, aprovats pel Decret 100/2001, de 3 d'abril, que queda redactat de la manera següent:
"9.3 El Consell General i el Consell d'Administració queden vàlidament constituïts si hi assisteixen almenys, en primera convocatòria, tretze i set membres amb dret a vot respectivament, i, en segona convocatòria, nou i cinc membres amb dret a vot respectivament.
A més, en segona convocatòria, entre els o les assistents hi ha d'haver, com a mínim, una persona representant dels diversos sectors de les indústries culturals.
Els òrgans esmentats es reuneixen en segona convocatòria mitja hora després.
Els acords són presos per majoria simple.
El vot de la presidència és diriment en cas d'empat."
Aquest Decret entra en vigor l'endemà d'haver estat publicat en el Diari Oficial de la Generalitat de Catalunya.